SREDNJA ŠKOLA DELNICE

DELNICE,LUJZINSKA CESTA 42

Klasa: 400-02/24-01/01

Ur.broj: 2112-9-24-01-2

OIB: 91951813458

Delnice, 13.12.2024.

 **OBRAZLOŽENJE FINANCIJSKOG PLANA ZA 2025. GODINU**

 **I PROJEKCIJE ZA 2026. GODINU I 2027. GODINU**

**SAŽETAK DJELOKRUGA RADA I ORGANIZACIJSKA STRUKTURA SREDNJE ŠKOLE DELNICE**

 Srednja škola Delnice je srednjoškolska ustanova sa sjedištem u Delnicama, Lujzinska cesta 42. Nastava se izvodi u zgradi u kojoj ima 17 učionica ,knjižnica s čitaonicom ,dvorana za tjelesni odgoj i dvije radionice za obradu metala. Na lokaciji bivšeg đačkog doma je skladište materijala i gotovih proizvoda radione ,a preostali prostor dajemo u najam i tim sredstvima održavamo zgradu. Nastava je organizirana u jutarnjoj smjeni , u petodnevnom radnom tjednu .U školskoj godini 2024./2025. školu pohađa 137 učenika, u 11 razrednih odjela. U Školi se provodi obrazovanje u četverogodišnjim i trogodišnjim programima. Četverogodišnji programi su opća gimnazija ,program ekonomist i program šumarski tehničar, a trogodišnji programi su automehaničar i bravar. Nastava je, redovna, izborna, fakultativna, dodatna i dopunska kao i ostale aktivnosti izvodi prema :

1. Nastavnim planovima i programima koje je donijelo Ministarstvo znanosti, obrazovanja i mladih

2. Operativnom godišnjem izvedbenom i odgojno obrazovnom planu i programu rada

3. Školskom kurikulumu

U školi zaposleno je ukupno 43 radnika i to prema Ugovoru o radu na puno ili nepuno radno vrijeme.

Struktura zaposlenika je sljedeća:

|  |  |
| --- | --- |
| ravnatelj  | 1  |
| pedagog  | 1  |
| knjižničarka  | 1  |
| nastavnici teoretske nastave  | 32 |
| nastavnici praktične nastave  | 1  |
| tajnik  | 1  |
| voditeljica računovodstva  | 1  |
| administratorica-blagajnica  | 1  |
| domar – ložač  | 1  |
| spremačice  | 3  |
| Ukupno  | 43 |

**FINANCIJSKI PLAN ZA 2025. – 2027.GODINU**

Financijski plan za 2025. godinu i projekcija plana za 2026. i 2027. godinu napravljeni su na temelju Uputa proračunskim korisnicima za izradu proračuna Primorske goranske županije za razdoblje 2025.- 2027. godina, klasa: 053/01/24-01/20; urbroj: 2170-05/9-24-58 od 07.11.2024. godine.

Financijski plan Škole sastoji se od Općeg i Posebnog dijela, odnosno prihoda i rashoda razvrstanih po vrstama te rashoda i izdataka razvrstanih prema proračunskim klasifikacijama te raspoređenih u programe koji se sastoje od aktivnosti i projekata.

U Općem dijelu Financijskog plana sredstva za razdoblje od 2025.-2027. godine raspoređena su prema prihodima i rashodima, a u Posebnom dijelu prema programima, aktivnostima i projektima.

**OBRAZLOŽENJE OPĆEG DIJELA**

|  |  |  |  |
| --- | --- | --- | --- |
| RAČUN PRIHODA I RASHODA | Plan 2025. | Projekcija 2026. | Projekcija 2027. |
| 6 Prihodi poslovanja | 1.201.123,41 | 1.157.123,41 | 1.157.123,41 |
| 63 Pomoći iz inozemstva i od subjekata unutar općeg proračuna | 1.020.000,00 | 1.020.000,00 | 1.020.000,00 |
| 64 Prihodi od imovine | 10,00 | 10,00 | 10,00 |
| 65 Prihodi od uprav. i admin. pristojbi, pr. po posebnim propisima i naknada | 1.100,00 | 1.100,00 | 1.100,00 |
| 66 Prihodi od prodaje proizvoda i robe te pruženih usluga i prihodi od donacija | 11.750,00 | 11.750,00 | 11.750,00 |
| 67 Prihodi iz nadležnog proračuna i od HZZO-a temeljem ugovornih obveza | 168.223,41 | 124.223,41 | 124.223,41 |
| 68 Kazne, upravne mjere i ostali prihodi | 40,00 | 40,00 | 40,00 |
| 7 Prihodi od prodaje nefinancijske imovine | 100,00 | 100,00 | 100,00 |
| 72 Prihodi od prodaje proizvedene dugotrajne imovine | 100,00 | 100,00 | 100,00 |
| SVEUKUPNO PRIHODI | 1.201.223,41 | 1.157.223,41 | 1.157.223,41 |
| 3 Rashodi poslovanja | 1.154.753,41 | 1.154.753,41 | 1.154.753,41 |
| 31 Rashodi za zaposlene | 1.030.193,41 | 1.030.193,41 | 1.030.193,41 |
| 32 Materijalni rashodi | 123.850,00 | 123.850,00 | 123.850,00 |
| 34 Financijski rashodi | 410,00 | 410,00 | 410,00 |
| 38 Ostali rashodi | 300,00 | 300,00 | 300,00 |
| 4 Rashodi za nabavu nefinancijske imovine | 46.470,00 | 2.470,00 | 2.470,00 |
| 42 Rashodi za nabavu proizvedene dugotrajne imovine | 46.470,00 | 2.470,00 | 2.470,00 |
| SVEUKUPNO RASHODI | 1.201.223,41 | 1.157.223,41 | 1.157.223,41 |

**Ukupni prihodi za 2025. godinu** planirani su u iznosu od 1.201.223,41 EUR, odnosno uz povećanje od 8,67 % u odnosu na plan za 2024. godinu. U projekciji za 2026. i 2027. godinu ukupni prihodi planirani su u iznosu od 1.157.223,41 EUR, što je za 3,66 % manje u odnosu na plan za 2025. godinu, jer nisu planirani prihodi iz nadležnog proračuna PGŽ za opremanje ustanova školstva = 44.000,00 EUR.

 Čine ih slijedeći prihodi:

1. Pomoći iz inozemstva i od subjekta unutar općeg proračuna ( skupina 63) planirani su u 2025. godini u iznosu od 1.020.000,00 EUR, te su za 4,52 % veći u odnosu na plan za 2024. godinu radi planiranog povećanja prihoda za pokriće rashoda za zaposlene. U projekcijama za 2026. i 2027. godinu planirani su isti iznosi prihoda.
2. Prihodi od imovine ( skupina 64) planirani su u 2025. godini, kao i u godinama projekcija, u iznosu od 10,00 EUR, što iznosi isti iznos kao i u planu za 2024. godinu.
3. Prihodi od upravnih i administrativnih pristojbi, pristojbi po posebnim propisima i naknada ( skupina 65) planirani su u 2025. godini, kao i u godinama projekcija, u iznosu od 1.100,00 EUR, što je 10% više u odnosu na plan za 2024. godinu jer su povećani prihodi od izdavanja prijepisa svjedodžbi.
4. Prihodi od prodaje proizvoda i robe te pruženih usluga i prihoda od donacija ( skupina 66) planirani su u 2025. godini, kao i u godinama projekcija u iznosu od 11.750,00 EUR, što je 1,67 % manje u odnosu na plan za 2024. godinu radi planiranog manjeg prihoda od donacija. Planirani iznos od 11.750,00 EUR sastoji se od prihoda od pruženih usluga u iznosu od 11.250,00 EUR i prihoda od donacija u iznosu od 500,00 EUR.
5. Prihodi iz nadležnog proračuna ( skupina 67) planirani su u 2025. godini u iznosu od 168.223,41 EUR te su za 44,45 % veći u odnosu na plan za 2024. godinu radi planiranog većeg prihoda za aktivnost sufinanciranje rada pomoćnika u nastavi, i prihoda za nabavu nefinancijske imovine. Ovi prihodi se sastoje od prihoda za decentralizirane (148.500,00 EUR), prihoda za program Natjecanja i smotre (400,00 EUR), prihoda za programe Školskog kurikuluma (1.800,00 EUR), prihoda za program Škola i zajednica (800,00 EUR) i prihoda za sufinanciranje rada pomoćnika u nastavi ( 16.723,41 EUR) U godinama projekcija prihodi su planirani u iznosu 124.223,41 EUR, te su za 26,16 % manji. Planirani iznos je smanjen, jer smo u 2025. godini planirali nabavu nefinancijske imovine u iznosu od 44.000,00 EUR po Uputi Primorsko-goranske Županije.
6. Kazne, upravne mjere i ostali prihodi ( skupina 68) planirani su u 2025. godini, kao i u godinama projekcija, u iznosu od 10,00 EUR, što iznosi isti iznos kao i u planu za 2024. godinu.
7. Prihodi od prodaje proizvedene dugotrajne imovine ( skupina 72) planirani su u 2025. godini, kao i u godinama projekcije, u iznosu od 100,00 EUR, što je za 80% manje u odnosu na plan za 2024. godinu. Planirani iznos je smanjen radi otplate dijela stanova na kojima je postojalo stanarsko pravo.

Ukupni prihodi za 2025. godinu razvrstani su po izvorima financiranja:

- pomoći od Ministarstva znanosti, obrazovanja i mladih = 1.017.000,00 EUR

- pomoći od JLPRS- Grada Delnica =3.000,00 EUR

- vlastiti prihodi od ostalih usluga = 40,00 EUR

- vlastiti prihodi od pruženih usluga = 11.250,00 EUR

- vlastiti prihodi od financijske imovine = 10,00 EUR

- prihodi od upravnih i admin. pristojbi, pristojbi po posebnim propisima i naknada = 1.100,00 EUR

- prihodi od donacija =500,00 EUR

- prihodi iz nadležnog proračuna PGŽ za redovitu djelatnost = 104.500,00 EUR

- prihodi iz nadležnog proračuna PGŽ za opremanje ustanova školstva = 44.000,00 EUR

- prihodi iz nadležnog proračuna PGŽ za programe iznad standarda = 19.723,41 EUR

- prihodi od prodaje nefinancijske imovine –stanovi sa stanarskim pravom =100,00 EUR.

**Ukupni rashodi za 2025. godinu** planirani su u iznosu od 1.201.223,41 EUR, odnosno uz povećanje od

 7,86 % u odnosu na plan za 2024. godinu. U projekciji za 2026. i 2027. godinu ukupni rashodi planirani su u iznosu od 1.157.223,41 EUR, što je za 3,66 % manje u odnosu na plan za 2025. godinu, jer nisu planirani rashodi iz nadležnog proračuna PGŽ za opremanje ustanova školstva 44.000,00 EUR.

Rashodi poslovanja planirani su u 2025. godini, kao i u godinama projekcija u iznosu od 1.154.753,41 EUR i za 4,57 % su veći u odnosu na plan za 2024. godinu.

Čine ih slijedeći rashodi:

1. Rashodi za zaposlene (skupina 31) planirani su u 2025. godinu, kao i u godinama projekcija u iznosu od 1.030.193,41 EUR i za 5,55 % veći su u odnosu na plan za 2024. godinu. Financiranje rashoda za zaposlene u 2025. godini planirano je od pomoći iz državnog proračuna u iznosu od 1.013.530,00 EUR i prihoda iz županijskog proračuna za aktivnost pomoćnici u nastavi u iznosu od 16.663,41 EUR.
2. Materijalni rashodi ( skupina 32) planirani su u 2025. godini, kao i u godinama projekcija u iznosu od 123.850,00 EUR, i za 2,45 % manji su u odnosu na plan za 2024. godinu. Planirani

materijalni rashodi financirani su općim prihodima i rashodima –Županija- 3.000,00 EUR, vlastitim prihodima-9.790,00 EUR, prihodima za posebne namjene-1.100,00 EUR, prihodima za decentralizirane funkcije- 104.100,00 EUR, prihodima od pomoći-Županija- 60,00 EUR, prihodima od pomoći-MZO- 5.200,00 EUR I prihodima od donacija- 500,00 EUR.

1. Financijski rashodi ( skupina 34) planirani su u 2025. godini, kao i u godinama projekcija u iznosu od 410,00 EUR, što je za 66,28 % manje u odnosu na plan za 2024. godinu.
2. Ostali rashodi ( skupina 38) planirani su u 2025. godini, kao i u godinama projekcija u iznosu od 300,00 EUR, i za 14,94 % veći su u odnosu na plan za 2024. godinu

Rashodi za nabavu financijske imovine planirani su u 2025. godini u iznosu od 46.470,00 EUR, i za 393,31 % veći su u odnosu na plan za 2024. godinu. U projekcijama za 2026. i 2027. godinu planirani su u iznosu od 2.470,00 EUR. Planirani rashodi za nabavu nefinancijske imovine u 2025. godini u iznosu od 46.470,00 EUR, financirani su općim prihodima i primicima- Županija- 44.000,00 EUR, vlastitim prihodima 1.500,00 EUR, i prihodima od pomoći- 970,00 EUR.

Ukupni prihodi financijskog plana za 2025. godinu iznose 1.201.223,41 EUR, kao i ukupni rashodi, iz čega proizlazi da nam je financijski plan za 2025. godinu uravnotežen. U projekcijama za 2026. i 2027. godinu planirani prihodi su jednaki planiranim rashodima i iznose 1.157,223,41 EUR.

**OBRAZLOŽENJE POSEBNOG DIJELA**

|  |  |  |  |  |
| --- | --- | --- | --- | --- |
| R.br | Naziv programa | Plan 2025. | Projekcija 2026. | Projekcija 2027. |
| 1. | Osiguranje uvjeta rada |  1.131.830,00 | 1.131.830,00 | 1.131.830,00 |
| 2. | Kapitalna ulaganja u odgojno obrazovnu infrastrukturu |  46.470,00 |  2.470,00 |  2.470,00 |
| 2. | Unaprjeđenje kvalitete odgojno obrazovnog sustava |  22.023,41 |  22.023,41 |  22.023,41 |
| 3. | Obilježavanje postignuća učenika i nastavnika |  900,00 |  900,00 |  900,00 |
|  | UKUPNO |  1.201.223,41 |  1.157.223,41 |  1.157.223,41 |

PROGRAM:  **SREDNJOŠKOLSKO OBRAZOVANJE - OSIGURANJE UVJETA RADA**

 **KAPITALNA ULAGANJA U ODGOJNO OBRAZOVNU INFRASTRUKTURU**

**STRATEŠKI CILJ: 4. Obrazovani stanovnici s kompetencijama i vještinama za poslove budućnosti**

**PRIORITET: 4.1. Razvoj modernog obrazovnog sustava prilagođenog društvenim izazovima**

**MJERA: 4.1.2. Sustavno ulaganje u kvalitetu obrazovanja i usavršavanja te uvjeta rada djelatnika u obrazovanju**

**POSEBNI CILJ :** Prioritet Škole je kvalitetno omogućiti stjecanje znanja i vještina učenika ,a prema njihovim potrebama i interesima, kao i stručno usavršavanje i kvalitetnije uvjeti rada djelatnika, što ostvarujemo:

-stalnim usavršavanjem nastavnika /seminari ,stručni skupovi, aktivi / i podizanjem nastavnog standarda na višu razinu

-razvijanjem jakog i modernog srednjoškolskog obrazovanja

-obrazovni sustav prilagoditi potrebama djece s poteškoćama u razvoju

-usklađenost obrazovnih programa sa stvarnim potrebama

-ulaganjem u imovinu škole u cilju podizanja pedagoškog standarda.

**ZAKONSKE I DRUGE PODLOGE NA KOJIMA SE PROGRAM ZASNIVA:**

-Zakon o odgoju i obrazovanju u osnovnoj i srednjoj školi NN 87/08; 86/09; 92/10; 105/10; 90/11; 5/12; 16/12; 86/12; 126/12; 94/13; 152/14; 7/17; 68/18; 98/19; 64/20; 151/22; 156/23

-Zakon o proračunu (NN 87/08; 136/12;15/15; 144/21)

- Pravilnik o proračunskim klasifikacijama (NN26/10; 120/13; 1/20; 144/21)

- Pravilnik o proračunskom računovodstvu i računalnom planu ( NN124/14; 115/15; 87/16; 3/18; 126/19; 108/20; 144/21)

-Zakon o lokalnoj i područnoj samoupravi NN 33/01; 60/01; 129/05; 109/07; 125/08; 36/09; 150/11; 142/12; 19/13; 137/15; 123/17

-Državni pedagoški standard srednjoškolskog sustava odgoj i obrazovanja NN 63/08 i 90/10

-Zakon o financiranju jedinica lokalne i područne samouprave NN 117/93; 69/97; 33/00; 73/00

127/00; 59/01; 107/01; 117/01; 150/02; 147/03; 132/06; 26/07; 73/08; 25/12; 147/14; 100/15; 115/16

-Temeljni kolektivni ugovor za službenike i namještenike NN 141/12; 150/13; 153/13; 39/17; 128/17; 47/18; 56/22; 127/22, 58/23; 128/23

-Kolektivni ugovor za zaposlenike u srednjoškolskim ustanovama NN 51/18.

- Upute proračunskim korisnicima za izradu proračuna Primorsko-goranske županije 2025.- 2027. Godišnji plan i program rada škole za šk.god.2024./2025.

-Školski kurikulum Srednje škole Delnice, nastavne i izvannastavne aktivnosti za šk.god.2024./2025.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTVA ZA PROVOĐENJE PROGRAMA**

Izvori financiranja rada Srednje škole Delnice:

-pomoći-opći prihodi i primci, skupina 636 Državni proračun-financiranje rashoda za zaposlene

-opći prihodi i primci, skupina 671 Županijski proračun-financiranje materijalnih troškova poslovanja

-prihod od kamate, skupina 641-financiranje materijalnih troškova

-prihod od usluga, skupina 661-financiranje materijalnih troškova i nabava opreme

-ostali prihodi, skupina 683-financiranje materijalnih troškova

-prihodi za posebne namjene ,skupina 652-financiranje materijalnih troškova

-prihodi od prodaje društvenih stanova ,skupina 721,financiranje materijalnih troškova.

Kretanje prihoda i rashoda za 2025. godinu projicirano je na temelju Uputa proračunskim korisnicima za izradu proračuna Primorsko-goranske županije za razdoblje 2025.-2027. godina, procjene naplate i stvarnih troškova iz prethodnih godina. Prihodi od poreza planirani su za iduće trogodišne razdoblje, sukladno pokazateljima iz Plana konvergencije Republike Hrvatske za razdoblje 2025.-.2027. godine.

Iz županijskog proračuna predviđeni su prihodi u 2025.godini u iznosu od 148.500,0 EUR ,a projekcije za 2026. i 2027. godinu u iznosu od 104.500,00 EUR. Ovim sredstvima predviđeno je financiranje materijalnih rashoda, tj. osiguranje uvjeta rada u iznosu od 104.500,00 EUR i financiranje nabave nefinancijske imovine u iznosu od 44.000,00 EUR što čini razliku između financijskog plana za 2025. godinu i projekcija za 2026. i 2027. godinu. Prvo smo planirali stvarne troškove /rashodi za energente, naknade za prijevoz na posao ,rashode za najamninu , komunalnu i vodnu naknadu, odvoz smeća i nastavni materijal .Ostale troškove planirali smo prema prioritetima funkcioniranja škole.

Iz vlastitog proračuna predviđeni su vlastiti prihodi u 2025. u iznosu od 1.029.800,00 EUR, a isto tako i projekcije za 2026. i 2027. godini. U vlastite prihode uključuju se prihodi-pomoći iz Državnog proračuna u iznosu 1016.330,00 EUR- za financiranje rashoda za zaposlene, i to za financiranje bruto plaće, doprinosa za zdravstveno osiguranje, ostalih rashoda za zaposlene, za materijale rashode u iznosu od 2.800,00 EUR, predviđena su za pristojbe i naknade, službena putovanja za sudjelovanje djelatnika u radnim skupinama pri NCVVO. Prihodi od pomoći-JLPRS predviđeni su u iznosu od 970,00 EUR za kapitalna ulaganja, odnosno opremanje škola. Vlastite prihode još čine, prihodi od pruženih usluga 10.750,00 EUR, ostali prihodi 40,00 EUR i prihodi od kamata 10,00 EUR. Ovim sredstvima planirano je financiranje materijalnih rashoda u iznosu od 9.300,00 EUR i kapitalnih ulaganju u odgojno obrazovnu ustanovu, odnosno opremanju škole u iznosu od 1.500,00 EUR. Prihodi za posebne namjene iznose 1.100,00 EUR, čime će se financirati materijalni rashodi. Prihodi ostvareni od prodaje društvenih stanova u 2025., kao i u projekcijama za 2026. i 2027. godini planiraju se u iznosu od 100,00 EUR ,a koristiti će se za tekuće i investicijsko održavanje zgrade. Prihodi od donacija planirani su u 2025. godini u iznosu od 500,00 EUR, i koristiti će se za financiranje materijalnih rashoda.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA**

**POKAZATELJIMA USPJEŠNOSTI U PRETHODNOJ GODINI:**

Školsku godinu 2023./2024. uspješno je završilo 118 učenika, od toga 27 maturanta.

Svi zacrtani ciljevi su uspješno realizirani. Pokazatelji uspješnosti-ostvarenje nastavnih planova i programa definirani financiranjem materijalnih i financijskih rashoda da bi se omogućilo nesmetano odvijanje nastavnog procesa sukladno planu i programu škole u potpunosti su ispunjeni.

Škola donosi operativne planove-Školski kurikulum i Plan i program rada-a prema planu i programu koje je donijelo Ministarstvo znanosti, obrazovanja i mladih. Planovi se odnose na školsku godinu ,a ne fiskalnu, što je uzrok mogućim odstupanjima u izvršenju financijskih planova.

Nastojat će se u iduće tri godine poticati kvalitetna komunikacija na relacijama profesor-učenik, profesor-roditelj i time se očekuje bolji uspjeh učenika i lakše rješavanje problema učenika .Poticat će se razvoj pozitivnih vrijednosti i natjecateljskog duha kroz razne radionice. Profesori i stručni suradnici će sudjelovati na stručnim usavršavanjima ,time će se postići kvalitetnija komunikacija i odgojno obrazovni proces. Cilj koji se želi postići je manji broj negativnih ocjena, manji broj neopravdanih sati, manji broj izrečenih kaznenih pedagoških mjera, veći broj učenika uključenih u školske projekte ,dodatnu nastavu.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Red.br.** | **Naziv aktivnosti/projekta** | Plan 2025. | Projekcija 2026. | Projekcija 2027. |
| 1. | Osiguranje uvjeta rada |  1.131.830,00 |  1.131.830,00 |  1.131.830,00 |
|  |  |  |  |  |
| 2. | Kapitalna ulaganja u odgojno obrazovnu infrastrukturu |  46.470,00 |  2.470,00 |  2.470,00 |
|  |  |  |  |  |
|  | **Ukupno :** | **1.178.300,00** | **1.134.300,00** | **1.134.300,00** |

**RAZLOG ODSTUPANJA OD PROŠLOGODIŠNJIH PROJEKCIJA:**

Iz županijskog proračuna, za aktivnost-Osiguranje uvjeta rada prihodi su sa 98.100,00 EUR povećani na 104.500,00 EUR, odnosno uz povećanje od 6,52 %, prema uputi Županije. Za aktivnost- Opremanje ustanova školstva prihodi su sa 4.200,00 EUR povećani na 44.000,00 EUR radi nabave nefin. imovine.

Plan vlastitog proračuna za 2025. godinu, za aktivnost-Osiguranje uvjeta rada povećan je sa 987.086,68 EUR na 1.027.330,00 EUR, odnosno za 4,08 %. Izvor-vlastiti prihodi povećan je sa 9.000,00 EUR na 9.300,00 EUR, odnosno za 3,33 %. To smo napravili na temelju procjene naplate prihoda od pruženih usluga do kraja 2024. godinu. Izvor- prihodi od pomoći povećani su sa 970.000,00 EUR na 1.016.330,00 EUR, odnosno za 4,78 %. Odstupanje se odnosi na povećanje tekućih pomoći iz državnog proračuna radi izdataka za plaće zaposlenika, i ostala materijalna prava zaposlenika. Izvor-prihodi za posebne namjene povećan je sa 1.000,00 EUR na 1.100,00 EUR, odnosno za 10,0 % radi povećanja prihoda od izdavanja prijepisa svjedodžbi. Izvor-prihodi od prodaje ili zamjene nefin. imovine smanjen je sa 500,00 EUR na 100,00 EUR, odnosno uz smanjenje od 80 % radi otplate dijela stanova na kojima je postojalo stanarsko pravo.

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna****vrijednost** | **Ciljana****vrijednost****2024.** | **Ciljana****vrijednost****2025.** | **Ciljana****vrijednost****2026.** |
| Ostvarenje nastavnih planova i programa-sredstva iz proračuna PGŽ | Financiranjem materijalnih i financijskih rashoda omogućiti nesmetano odvijanje nastavnog procesa sukladno planu i programu |  % plana | 98.100 | 104.500 | 104.500 |  104.500 |
| Ostvarenje nastavnih planova i programa-sredstva iz vlastitih prihoda  | Financiranjem materijalnih i financijskih rashoda omogućiti nesmetano odvijanje nastavnog procesa sukladno planu i programu |  % plana | 9.000,00 | 9.300,00 | 9.300,00 | 9.300,00 |
| Ostvarenje nastavnih planova i programa-sredstva iz državnog proračuna  | Financiranjem rashoda za plaće i ostale rashode za zaposlene omogućiti nesmetano odvijanje nastavnog procesa sukladno planu i programu |  % plana | 970.000,00 | 1.016.330,00 | 1.016.330,00 | 1.016.330,00 |
| Ostvarenje plana opremanja škola | Financiranjem nabave opreme zadržati uvjete za odvijanje nastavnog procesa | % plana | 9.420,00 | 46.470,00 | 46.470,00 | 46.470,00 |

**PROGRAM: PROGRAMI IZNAD ZAKONSKOG STANDARDA**

 **-OBILJEŽAVANJE POSTIGNUĆA UČENIKA I NASTAVNIKA-NATJECANJA I SMOTRE**

 **- UNAPREĐENJE KVALITETE ODGOJNO OBRAZOVNOG SUSTAVA**

**STRATEŠKI CILJ: 4. Obrazovani stanovnici s kompetencijama i vještinama za poslove budućnosti**

**PRIORITET: 4.1. Razvoj modernog obrazovnog sustava prilagođenog društvenim izazovima**

**MJERA: 4.1.3. Prilagođeni školski programi za kvalitetnije obrazovanja**

 **4.1.4. Podizanje razine osnovnih i strukovnih znanja, kompetencija i vještina**

**POSEBNI CILJ** : Usvajanje novih znanja i vještina; poticanje učenika na izražavanje kreativnosti, talenta i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije; upoznavanje učenika i nastavnika iz drugih škola; organiziranje zajedničkih aktivnosti učenika i nastavnika tijekom izvannastavnih aktivnosti i druženja kroz programe nastave izvan učionice.

**ZAKONSKE I DRUGE PODLOGE NA KOJIMA SE PROGRAM ZASNIVA:**

-Zakon o odgoju i obrazovanju u osnovnoj i srednjoj školi NN87/08; 86/09; 92/10; 105/10; 90/11; 5/12; 16/12; 86/12; 126/12; 94/13; 152/14; 7/17; 68/18; 98/19; 64/20; 151/22; 156/23

-Zakon o lokalnoj i područnoj samoupravi NN 33/01;60/01;129/05;109/07;125/08;36/09;150/11;142/12;19/13;137/15;123/17

-Državni pedagoški standard srednjoškolskog sustava odgoj i obrazovanja NN 63/08 i 90/10

-Zakon o financiranju jedinica lokalne i područne samouprave NN 117/93;69/97;33/00;73/00

127/00;59/01;107/01;117/01;150/02;147/03;132/06;26/07;73/08;25/12;147/14;100/15;115/16

- Pravilnik o kriterijima za financiranje programa iznad minimalnog zakonskog standarda (širih javnih potreba) ustanovama školstva kojima je osnivač Primorsko-goranska županija

- Natječaj za financiranje Javnih potreba iz Proračuna Grada Delnica ( čl.18. Odluke o financiranju javnih potreba Grada Delnice)

- Upute proračunskim korisnicima za izradu proračuna Primorsko-goranske županije 2025.- 2027.

 -Godišnji plan i program rada škole za šk. god. 2024/2025.

-Školski kurikulum Srednje škole Delnice, nastavne i izvannastavne aktivnosti za šk.god.2024/2025.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Upute Primorsko-goranske županije za razdoblje 2025.-2027.; Proračun Grada Delnica za financiranje javnih potreba, stvarni troškovi iz prethodnih godina, potrebe ciljanih skupina, procjena prijave programa korisnika, rezultati prethodnog rada korisnika, troškovnici i cijene vanjskih usluga.

**NAČIN I SREDSTVA ZA REALIZACIJU PROGRAMA:**

 **EUR**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | Plan 2025. | Projekcija 2026. | Projekcija 2027. |
| 1. | Obilježavanje postignuća učenika i nastavnika  | 900,00 | 900,00 | 900,00 |
| 4.  | Unapređenje kvalitete odgojno obrazov. sustava | 22.023,41 | 22.023,41 | 22.023,41 |
|  | **Ukupno program:** | **22.923,41** | **22.923,41** | **22.923,41** |

Iz županijskog proračuna predviđeni su prihodi u 2025. godini u iznosu od 19.723,41 EUR i to 400,00 EUR za Program Obilježavanje postignuća učenika i nastavnika, i 19.323,41 EUR za programe unapređenja kvalitete odgojno obrazovnog sustava. Za Programe školskog kurikuluma predvidjeli smo 2.600,00 EUR, kojima planiramo financirali programe Biologija plus, Školsko sportsko društvo, Volonterski klub i Program Škola i zajednica. Potrebna sredstva za realizaciju planirana su iz izvora 111-Porezi i ostali prihodi. Također predviđeno je 16.723,41 EUR za Program Sufinanciranje rada pomoćnika u nastavi za jednog pomoćnika u nastavi. Potrebna sredstva planirana su iz 111-Porezi i ostali prihodi (5.443,42 EUR), 512-Pomoći iz dr. proračuna (3.416,66 EUR), 515-Pomoći za provođenje EU projekata (7.863,33 EUR).

Iz vlastitih prihoda- pomoći dobivena od Grada Delnica, predviđena su sredstva za Programe unapređenja kvalitete odgojno obrazovnog sustava u iznosu od 2.400,00 EUR. Predviđenim sredstvima planiramo financirati Programe školskog kurikuluma-Znanost za male i velike, Processus montanus, Školsko športsko društvo, Mladi poduzetnik i Učenička zadruga., Također od vlastitih prihoda planirali smo 500,00 EUR Za Program Obilježavanje postignuća učenika i nastavnika-Natjecanja i smotre- odlazak učenika na županijska i državna natjecanja, kao i smotre.

**RAZLOG ODSTUPANJA OD PROŠLOGODIŠNJIH PROJEKCIJA:**

Iz županijskog proračuna prihodi su povećani sa 13.760,90 EUR, na 19.323,41 EUR, tj. za 40,42 %. Razlog odstupanja nastao je radi planiranih povećanja troškova Sufinanciranja rada pomoćnika u nastavi za 69,59 %, i smanjenja planiranih troškova Programa školskog kurikuluma za 33,33 %.

U segmentu vlastitih prihoda za 2025. godinu prihode smo smanjili sa 4.130,00 EUR na 2.400,00 EUR, tj. za 41,89 %. Razlog tome je planirano smanjenje materijalnih rashoda- pomoći dobivene od Grada Delnice, radi dobivenih više sredstava u 2024. godini od planiranih.

 **POKAZATELJI USPJEŠNOSTI:**

U šk. god. 2023./2024. učenici su postigli plasman na županijsko natjecanje:

* Informatika 4 učenika
* Matematika 3 učenika
* Geografija 2 učenika
* Povijest 2 učenika
* Biologija 2 učenika
* Engleski jezik 1 učenika
* Opisujemo sustave 1 učenik ( jedan učenik pozvan na državnu razinu)
* Mreža čitanja 3 učenika-pozvani na nacionalnu razinu čitanja.
* Vjeronaučna olimpijada 5 učenika
* Natjecanje mladih HCK 5 učenika sudjelovala na međužupanijskom natjecanju
* Međužupanijsko natjecanje u disciplini Poduzetništvo – 1 mjesto

Sportska natjecanja :

* Futsal (m) 4 mjesto- županijsko prvenstvo
* Kros ( ž ) 2 mjesto- županijsko prvenstvo
* Kros (m) 5 mjesto- županijsko prvenstvo
* Plivanje ( ž) 3 mjesto- županijsko prvenstvo

 Državna natjecanja:

* LiDraNo - 1 učenik predložen za državno natjecanje
* Državno natjecanje World Skills Croatia – 4 mjesto
* Natjecanje i smotre „Opisujemo sustave“ – 1 učenik pozvan na državno natjecanje .

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna****vrijednost** | **Ciljana****vrijednost****2023.** | **Ciljana****vrijednost****2024.** | **Ciljana****vrijednost****2025.** |
| Natjecanje iz matematike-plasman sa školskog natjecanja na županijsko i državno | Razvoj darovitosti i podizanje kvalitete poučavanja | Broj učenika | 10 | 10 | 10 | 10 |
| Natjecanje iz povijesti-plasman sa školskog natjecanja na županijsko i državno | Razvoj darovitosti i podizanje kvalitete poučavanja | Broj učenika | 5 | 5 | 5 | 5 |
| Natjecanje iz geografije-plasman sa školskog natjecanja na županijsko i državno | Razvoj darovitosti i podizanje kvalitete poučavanja | Broj učenika | 5 | 5 | 5 | 5 |
| Natjecanje iz hrvatskog jezika - plasman sa školskog natjecanja na županijsko i državno | Razvoj darovitosti i podizanje kvalitete poučavanja | Broj učenika | 10 | 10 | 10 | 10 |
| Natjecanje iz engleskog jezika - plasman sa školskog natjecanja na županijsko i državno | Razvoj darovitosti i podizanje kvalitete poučavanja | Broj učenika | 10 | 10 | 10 | 5 |
| Natjecanje iz biologije - plasman sa školskog natjecanja na županijsko i državno | Razvoj darovitosti i podizanje kvalitete poučavanja | Broj učenika | 20 | 20 | 20 | 20 |
| Natjecanje iz kemije - plasman sa školskog natjecanja na županijsko i državno | Razvoj darovitosti i podizanje kvalitete poučavanja | Broj učenika | 5 | 5 | 5 | 5 |
| Natjecanje iz Informatike- plasman sa školskog natjecanja na županijsko i državno | Razvoj darovitosti i podizanje kvalitete poučavanja | Broj učenika | 5 | 5 | 5 | 5 |
| Natjecanje iz - latinskog jezika-plasman sa školskog natjecanja na županijsko i državno | Razvoj darovitosti i podizanje kvalitete poučavanja | Broj učenika | 2 | 2 | 2 | 2 |
| Natjecanje Lidrano-plasman sa školskog natjecanja na županijsko i državno | Razvoj darovitosti i podizanje kvalitete poučavanja | Broj učenika | 3 | 3 | 3 | 3 |

 Ravnateljica Slađana Srkoč, prof.